|  |  |
| --- | --- |
| grbovi 2018 BLACK | Република Србија  Аутономна покрајина Војводина  **Покрајински секретаријат**  **за културу, јавно информисање**  **и односе с верским заједницама**  Булевар Михајла Пупина 16, 21000 Нови Сад  Т: +381 21 487 4437  www.kultura.vojvodina.gov.rs |
|  | БРОЈ: 000166805 2025 80252 002 001 000 001 ДАТУМ: 28. јануар 2025. године |

На основу члана 76. Закона о култури („Службени гласник РС”, бр. 72/09, 13/16, 30/16-испр., 6/20, 47/21, 78/21 и 76/23), члана 41. став 1. тачка 1. Закона о утврђивању надлежности Аутономне покрајине Војводине („Службени гласник РС”, бр. 99/09, 67/12 - одлука УС, 18/20 - др. закон и 111/21 – др. закон), члана 11. Покрајинске скупштинске одлуке о буџету АП Војводине за 2025. годину („Службени лист АПВ”, бр. 57/24), члана 24. став 2. Покрајинске скупштинске одлуке о покрајинској управи („Службени лист АПВ‟, бр. 37/14, 54/14 – др. одлука, 37/16, 29/17, 24/19, 66/20 и 38/21) и у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник РС”, бр. 105/16 и 112/17), Покрајински секретаријат за културу, јавно информисање и односе с верским заједницама

расписује

К О Н К У Р С

**за финансирање – суфинансирање пројекaта**

**књижевног стваралаштва и издаваштва у АП Војводини у 2025. години**

Покрајински секретаријат за културу, јавно информисање и односе с верским заједницама (у даљем тексту: Секретаријат) ће у 2025. години финансирати – суфинансирати пројекте књижевног стваралаштва и издаваштва на територији АП Војводине у укупном износу од **51.000.000,00 динара, и то за**:

- објављивање до сада необјављених публикација насталих на српском језику из књижевности, уметности и друштвено-хуманистичких наука у области културе;

- објављивање часописа који излазе на српском језику у штампаној или електронској форми из књижевности, уметности и друштвено-хуманистичких наука у области културе, као и часописа за децу;

- књижевне награде, фестивале и манифестације;

- учешће на сајмовима књига у земљи.

ПРАВО УЧЕШЋА

Право учешћа на конкурсу имају субјекти у култури, у смислу члана 21. и 73. Закона о култури, са седиштем на територији АП Војводине и то:

- установе културе чији оснивач није АП Војводина;

- привредна друштва и предузетници регистровани за обављање делатности у култури;

- удружења у култури.

Изузетно, право учешћа имају и подносиоци пријава чије је седиште ван територије АП Војводине, а који својим уметничким квалитетом и значајем доприносе обогаћивању културе и промоцији културних садржаја у АП Војводини.

**ПРИЈАВЉИВАЊЕ**

Пријава на конкурс подноси се на обрасцу и то:

*\* Пријава на конкурс за финансирање – суфинансирање пројеката књижевног стваралаштва и издаваштва у АП Војводини у 2025. години –* ***за објављивање часописа на српском језику***

*\* Пријава на конкурс за финансирање – суфинансирање пројеката књижевног стваралаштва и издаваштва у АП Војводини у 2025. години –* ***за објављивање до сада необјављених публикација на српском језику***

*\* Пријава на конкурс за финансирање – суфинансирање пројеката књижевног стваралаштва и издаваштва у АП Војводини у 2025. години –* ***за књижевне награде, манифестације, фестивале и учешће на сајмовима књига у земљи.***

Пријавни обрасци могу се преузети на интернет страници Секретаријата [www.kultura.vojvodina.gov.rs](http://www.kultura.vojvodina.gov.rs).

Пријавни образац садржи обавештење о обавезној документацији. Под потпуном пријавом подразумева се уредно попуњен и оверен пријавни образац са свим припадајућим прилозима.

Подносилац може поднети **највише пет пројектних пријава**. У случају да подносилац подноси више конкурсних пријава на овај конкурс, свака пријава шаље се као посебна пошиљка.

Пријава и приложена документација се подносе **у једном примерку** и не враћају се подносиоцима пријава.

Пријаве се подносе слањем:

- скениране документације у једном документу пдф формата **на имејл-адресу** [**knjizevno.apv@gmail.com**](mailto:knjizevno.apv@gmail.com)**, и**

- предајом писарници покрајинских органа управе (зграда Покрајинске владе у Новом Саду, у периоду од 9 до 14 часова) или се упућују поштом на адресу: **Покрајински секретаријат за културу, јавно информисање и односе с верским заједницама**, **Булевар Михајла Пупина 16, 21000 Нови Сад**, **(Конкурс за финансирање – суфинансирање пројеката књижевног стваралаштва и издаваштва у АП Војводини у 2025. години).**

Конкурс се објављује у дневном листу ''Дневник'', и на званичном веб-сајту www.kultura.vojvodina.gov.rs, дана 29. јануара 2025. године.

Пријаве се подносе у периоду од 30. јануара закључно са 28. фебруаром 2025. године.

Датум предаје пошиљке овлашћеној пошти сматраће се датумом предаје пријаве на конкурсу.

Резултати конкурса се објављују на веб-сајту Секретаријата www.kultura.vojvodina.gov.rs.

**КРИТЕРИЈУМИ ЗА ОДАБИР ПРОЈЕКАТА КОЈИ ЋЕ СЕ ФИНАНСИРАТИ – СУФИНАНСИРАТИ**

Одабир пројеката који ће се финансирати – суфинансирати вршиће се у складу са Уредбом о критеријумима, мерилима и начину избора пројеката у култури који се финансирају – суфинансирају из буџета Републике Србије, аутономне покрајине, односно јединица локалне самоуправе.

Приликом разматрања пројеката у обзир ће се узети и усклађеност пројеката са циљевима и приоритетима стратешких докумената Републике Србије и Аутономне покрајине Војводине, као и усклађеност са Законом о родној равноправности („Сл. гласник РС”, бр. 52/21), у смислу члана 6. тачка 2.

Пријаве пристигле у конкурсном року, разматра и стручно образлаже конкурсна комисија коју образује Секретаријат, на основу чега покрајински секретар за културу, јавно информисање и односе с верским заједницама доноси решење о распоређивању средстава. Комисија неће разматрати поднете пријаве:

- послате након наведеног рока за пријаву;

- послате на неадекватном Пријавном обрасцу;

- са непотпуном документацијом;

- које нису послате и у штампаној и у електронској форми;

- непотписане и неоверене пријаве;

- пријаве подносилацакојима је Секретаријат током 2024. године доделио средства на име финансирања – суфинансирања пројеката у култури, а који нису поднели извештај о њиховој реализацији у предвиђеном року или је утврђен ненаменски утрошак додељених средстава.

Подносилац је у обавези да трошкове пројекта дефинише у складу са конкурсним условима, активностима у оквиру пројекта, са посебним акцентом на рационалност и економичност приликом њихове пројекције.

Трошкови горива, угоститељске услуге и трошкови репрезентације се признају највише у износу до 5% од укупног износа додељених средстава. Ови трошкови могу бити признати у износу већем од 5% у изузетним случајевима, када је пројекат таквог садржаја да укључује ове елементе (исхрана учесника на фестивалима, превоз и сл.), а које ће Комисија посебно разматрати и одобравати.

Секретаријат неће финансирати – суфинансирати сталне трошкове (грејање, струја, телефон, закуп простора и сл.) и плате запослених код подносиоца пријаве, а такође ни набавку опреме, осим у изузетним случајевима када је пројекат таквог садржаја да укључује ове елементе, а које ће Комисија посебно разматрати и одобравати.

Додатне информациjе се могу добити у Секретаријату, сваког радног дана од 9 до 14 часова, путем телефона 021/487 4437 и **имејл-адресe**: [bojana.begovic@](mailto:bojana.begovic@gmail.com)vojvodina.gov.rs.

ПОКРАЈИНСКИ СЕКРЕТАР

**Александра Ћирић Бошковић, с.р.**